Harafturat starvast 5 sjúkrarøktarfrøðingar og 1 læknaskrivari í viðtaluni. Útbúgvingarlæknar eru knýttir at viðtaluni í styttri og longri tíðarskeið. 'Tíð sama dag'Í Miðlon arbeiða vit eftir leistinum'tíð sama dag'. Umbønir umvegis heimasíðuna, ið eru sendar eftir kl. 11, verða svaraðar næsta yrkadag. Tá ið tú biður um tíð umvegis heimasíðuna, fært tú ikki svar í telduposti, men verður uppringd/ur ella fært eitt SMS. Tí er umráðandi, at tú upplýsir rætta telefonnummarið og hevur telefonina við hondina. Felagsviðtala Arbeiðið í læknaviðtaluni í Miðlon er lagt til rættis soleiðis, at tú hevur tín egna lækna. Viðtalustarvsfólkið arbeiðir fyri allar læknarnar. Læknarnir arbeiða í felag um bráfeingis viðtalurnar. Sjúkrarøktarfrøðingarnir taka sær sjálvstøðugt av nøkrum viðtalum-eisini summum bráfeingis viðtalum. Til ber tí eisini at fáa tíð hjá teimum. Hendan arbeiðsgongdin ger, at tað kunna sita nógv fólk í bíðirúminum í senn og ikki er altíð, at tey sum bíða, verða rópt inn í somu raðfylgju, sum tey eru komin. Viðtalustarvsfólk svara telefonunum gerandisdagar kl. 8-12 og kl. 13-15. Ímillum kl. 8-11 er møguleiki at biða um viðtalu sama dag. Ímillum kl. 11-12 og kl. 13-15 er møgulleiki at endurnýggja reseptheilivág, fáa svar uppá ymsar spurningar og flestu kanningar. Um tað er trupult at svara spurningi í telefonini, verður í hvørjum føri mett, um tú skal hava eina viðtalutíð ella læknin ringir aftur til tín. Vit stremba eftir, at læknin ringir sama dag ella skjótast gjørligt. Tíðindi Summarferia í Miðlon Í vikunum 27 til 33, verður niðursett arbeiðsorka í Miðlon vegna feriu. Her verða 2-3 læknar til arbeiðis og tí verður ikki garantera, at tú sleppur til tín egna lækna. Í hesum tíðarskeiði verða bert bráfeingis viðtalur avgreiddar. Alt sum ikki er bráfeingis, kemur at bíða til eftir feriuna. Í viku 34 arbeiða vit aftur sum vanligt. Telefontíðin broytt í summarferiuni Í feriuni, ið merkir Miðlon í vikunum 27-33, verður telefonin bert svarað gerandisdagar ímillum kl. 8 og 12. Grundlógardagur 05-06-2014 Grundlógardagin, 5. juni, letur viðtalan aftur kl. 12.00 Læknavaktin svarar á tlf 1870 frá kl. 12.00. Heimasíðan aftur virkin 21-02-2014 Heimasíðan óvirkin 20-02-2014 Tíverri fáa vit ikki lisið tykkar umbønir á heimasíðuni í morgun. Tórshavnar kommuna arbeiðir við málinum og vónand verður trupulleikin loystur skjótt.